Moʻminjon Azimov

Moʻminjon Azimov — sovet iqtisodchisi, davlat va siyosat arbobi.

 Biografiyasi 
Azimov Moʻminjon 1904-yil Eski Margʻilon shahrida dunyoga kelgan. 1925-yildan KPSS aʼzosi hisoblangan.

1929-yildan boshlab Azimov mamlakatdagi siyosiy, iqtisodiy va ijtimoiy sohalarda faoliyat olib borgan. Jumladan, 1929—1948-yillarda Moʻminjon Azimov Toshkentdagi kinofabrikada montajchi, mexanika ustaxonalarida bolgʻachi, Tojikiston SSRning Qoʻrgʻontepa viloyat kasaba uyushmalari kengashi raisi, Samarqand shahridagi jamgʻarma kassasi boʻlimi boshligʻi lavozimlarida ishlagan. Shuningdek, Moʻminjon Oʻzbekiston Kompartiyasining Markaziy nazorat komissiyasi Toshkent shahar kotibi, Oʻzbekiston Kompartiyasining Kogon okrug qoʻmitasi 1-kotibi boʻlgan. Hamda Sovet Ittifoqi Kommunistik partiyasining oliy nazorat organi tomonidan unga tegishli vakolat berilgan. Qolaversa, Azimov Oʻzbekiston Kompartiyasi Namangan shahar qoʻmitasining 1-kotibi, Oʻzbekiston Kompartiyasining Fargʻona viloyati boʻyicha tashkiliy byurosi 1-kotibi, Oʻzbekiston SSR Xalq Komissarlari Soveti raisining oʻrinbosari, Oʻzbekiston SSR oziq-ovqat sanoati xalq komissari, Oʻzbekiston Kompartiyasi Toshkent tuman okrug qoʻmitasining 1-kotibi, Oʻzbekiston SSRda Oʻrmon xoʻjaligi vaziri vazifalarida ham xizmat qilgan.

Oʻzbekiston SSR Oliy Sovetining 1- va 2-chaqiriqlari deputati etib saylangan.

1948-yilda Toshkentda vafot etgan.

 Havolalar 

 Filippov S. G. 1934—1939-yillarda KPSS (b) ning hududiy rahbarlari: maʼlumotnoma. — M.: „ROSSPEN“, 2016. — p. 82-83.

Turkum:1904-yilda tugʻilganlar
Turkum:Margʻilonda tugʻilganlar
Turkum:1948-yilda vafot etganlar
Turkum:Toshkentda vafot etganlar
Turkum:Hurmat Belgisi ordeni sohiblari
Turkum:Mehnat Qizil Bayroq ordeni sohiblari
Turkum:Mehnat Qizil Bayroq ordeni sohiblari
Turkum:Hurmat Belgisi ordeni sohiblari
Turkum:Oʻzbekiston Kompartiyasi Namangan shahar qoʻmitasining birinchi kotiblari
Turkum:Oʻzbekiston Kompartiyasi Fargʻona viloyat qoʻmitasining birinchi kotiblari
Turkum:Oʻzbekiston SSR xalq komissarlari va vazirlari
Turkum:Sovet Ittifoqi Kommunistik Partiyasi aʼzolari
Turkum:Oʻzbekiston SSR Oliy Sovetining 1-chaqiriq deputatlari
Turkum:Oʻzbekiston SSR Oliy Sovetining 2-chaqiriq deputatlari